મેચ બાદ શિવાએ માધ્યમો સમક્ષ દલીલો કરતાં કહ્યું હતું કે, ગત મહિને વિજય હઝારે ટ્રોફીની કેરળ સામેની મેચમાં પણ તે આ રીતે બોલિંગ કરી ચૂક્યો છે. ત્યારે અમ્પાયરે તેની એક્શનનો કોઈ વિરોધ કર્યો ન હતો. છેલ્લી ઘડીએ ફૂદરડી ફરીને બોલ ફેંકવા અંગે શિવાની દલીલ એવી છે કે બેટ્સમેન જો રિવર્સ સ્વિપ મારી શકે તો બોલર કેમ 360 ડિગ્રી ફૂદરડી ફરી ન શકે? જમણેરી બેટ્સમેન પણ ઘણી વાર બોલ ફેંકાય એ જ ઘડીએ ડાબોડી સ્ટાન લઈને બેટ ફટકારતા હોય છે. તો એ જ રીતે બોલર પણ કેમ ન કરી શકે? આવી તર્કસંગત દલીલો સાથે શિવાએ પોતાની એક્શનને યોગ્ય જાહેર કરવા માટે BCCI સમક્ષ માગણી કરી છે.